Ego Hugo Archidiaconus Tornodorensis omnibus præsentes litteras inspecturis notum esse volo, quòd ego commutationem illam quam Prior Tisiaci,  Ogerus de Teliciaco, inter se fecerunt de vinea, quæ dicitur de Praella ad campum qui est in clauso de Bisgremam, in quo videlicet campo costumam meam habebam,  prætereà qui de caduco meo erat, laudo  concedo Priori nominato. Ita scilicet, quòd nec censum, nec costumam, nec iustitiam in dicto campo mihi retineo: nec dictus Prior in iam dicta vinea similiter nec censum, nec costumam, nec iustitiam sibi vel Ecclesiæ Reomaensi retinet, vel reseruat. In huius verò rei testimonium pręsentes litteras Prioritradidi sigilli nostri testimonio confirmatas. Actum anno gratiæ millesimo ducentesimo quarto-decimo, mense Iunio.